als_Latn dik_Latn sag_Latn
Rrëzohet një avion ushtarak në Konja të Turqisë, humbin jetën dy pilotë
Avioni F-4E 2020 i cili ishte ngritur për një fluturim të planifikuar, për arsye akoma të panjohura është rrëzuar në fushën e qitjes
KONJA (AA) - Pranë zonës Ortakonak në komunën qendrore Karataj të qytetit të Konjas në Turqi është rrëzuar një avion ushtarak, ku si pasojë humbin jetën 2 pilotë. Ekipet e zjarrfikësese kanë ndërhyrë në vendngjarje ku ndodhej avioni, raporton Anadolu Agency (AA).
Prefketi i qytetit të Konjas, Muammer Erol, në një deklaratë konfirmoi se një avion trajnimi ushtarak është rrëzuar pranë zonës Ortakonak në komunën qendrore Karataj. Erol më tej tha se "në vendngjarje ndodhen ekipet e zjarrfikësese dhe ekipet e Fatkeqësive dhe Emergjencave- AFAD".
Avioni ka rënë afërsisht 5 km në brendësi të autostradës Konja-Aksaraj, ndërsa qytetarët dhe gazetarët e pranishëm afër vendngjarjes janë larguar nga vendi i incidentit, sepse ushtarët kanë krijuar zonën e sigurisë. Ekpet e zjarrfikësese të ndodhur në vendngjarje kanë dhënë ndihmën e tyre dhe gjithashtu autoritetet ushtarake janë duke kryer hetimet e nevojshme ne vend.
Ambulancat e shërbimit të emergjencave 112 dhe ekipet e Fatkeqësive dhe Emergjencave (AFAD) janë gjithashtu të pranishëm për ndonjë ndërhyrje të mëtejshme.
Ndërsa në deklaratën e bërë nga Shtabi i Përgjithshëm, u njoftua se avioni F-4E 2020 i cili ishte ngritur për një fluturim të planifikuar, për arsye akoma të panjohura është rrëzuar në fushën e qitjes në qytetin e Konjas ku si pasojë kanë humbur jetën 2 pilotë.
als_Latn als_Latn als_Latn als_Latn als_Latn als_Latn als_Latn